బాహుబలి టీం ఇప్పుడు భారీ సక్సెస్తో ఫుల్ ఖుషీగా ఉంది. ఆ ఖుషీని కాసేపు పక్కనపెడితే.. తెలుగు సినీ ఇండస్ట్రీలో మోస్ట్ ఎలిజబుల్ బాచిలర్ ఎవరంటే ఠక్కున గుర్తొచ్చే పేరు ప్రభాస్. నిజమే మరి, ఇప్పటికే ప్రభాస్ వయసు 36 ఏళ్లు దాటిపోయింది. ప్రభాస్ ఏజ్కు తగినట్టే దాదాపు 6 వేల సంబంధాలు వచ్చి వెళ్లాయట ప్రభాస్ కోసం. కానీ, వాటన్నిటినీ మనోడు తిరస్కరించేశాడట. ఈ విషయాన్నీ కాసేపు పక్కన పెడదాం. ప్రభాస్ పెళ్లి గురించి రానాకే ఎక్కువ కలవరం పట్టుకున్నట్టుంది. అందుకే బాహుబలి కోసం పెళ్లి ప్రకటన ఇచ్చాడు భల్లాలదేవుడు. ఆ ప్రకటన చూస్తే.. బహుశా నవ్వు ఆగకపోవచ్చు. ఎందుకంటే.. అతడిచ్చిన ప్రకటన అలాంటిది మరి. ‘‘బాహుబలికి పెళ్లి కూతురు కావాలి. 36 ఏళ్ల యుద్ధ వీరుడు, సైన్యాధ్యక్షుడు, 6 అడుగుల 2 అంగుళాల భారీ ఆకారం. పెళ్లనగానే కొండెక్కి కూర్చుంటాడు. పెళ్లికూతురుకు మేకప్ చేయడంలో నిష్ణాతుడు. అలాంటి వ్యక్తికి పెళ్లికూతురుకావాలి’’ అంటూ పోస్ట్ చేసిన రానా.. మరి, అంతటి ఆజానుబాహుడిని కట్టుకోబోయే అమ్మాయికి ఏం అర్హతలు కావాలో చెప్పాడు.‘‘అడవిని మొత్తం జల్లెడ పట్టేయగల, కొండలు, హిమపర్వతాలను అధిరోహించగల అందమైన అమ్మాయి కావాలి. ఆ అమ్మాయికి కత్తి విద్యలు తెలిసుండాలి. ధనుర్విద్యా పారంగతురాలై ఉండాలి. అవసరమైతే మల్ల యుద్ధానికైనా దిగాలి. ప్రస్తుతం కఠిన కారాగార శిక్షను అనుభవిస్తున్న తన అత్తను గౌరవంగా చూసుకుని సపర్యలు చేయాలి. ఇంటిపనుల్లో సాయం చేయాలి. శత్రువును ఓడించేందుకు యుద్ధ వ్యూహాలు తెలిసి ఉండాలి’’ అంటూ బాహుబలి కోసం పెళ్లి ప్రకటన ఇచ్చాడు భల్లాలదేవుడు. అయితే.. ఇక్కడ ఓ కొసమెరుపేంటంటే రానా ఈ ప్రకటన ఇచ్చింది గత ఏడాది. ఆ ప్రకటనను చూసే కొన్ని వేల సంబంధాలు ప్రభాస్ కోసం క్యూ కట్టేశాయేమోనని నెటిజన్లు తెగ నవ్వేసుకుంటున్నారు.
bahubali teem ippudu bhari saxesto ful khushiga undi. aa khushini kasepu pakkanapedithe.. telugu cinee industrylo most elijable bachilar evarante takkuna gurtoche paeru prabhas. nijame mari, ippatike prabhas vayasu 36 ellu daatipoyindi. prabhas ejku taginatte daadaapu 6 vela sambandhaalu vachi vellaayata prabhas kosam. cony, vaatannitinii manodu tiraskarinchesadata. ee vishayaannii kasepu pakkana pedadam. prabhas pelli gurinchi ranake ekkuva kalavaram pattukunnattundi. anduke bahubali kosam pelli prakatana ichadu bhallaladevudu. aa prakatana chuste.. bahusa navvu aagakapovachhu. endukante.. atadichina prakatana alantidi mari. ‘‘bahubaliki pelli koothuru kavali. 36 ella yuddha veerudu, sainyaadhyakshudu, 6 adugula 2 angulaala bhari aakaaram. pellanagaane kondekki kuurchuntaadu. pellikuuturuku mekap cheyadamlo nishnaatudu. alanti vyaktiki pellikuuturukaavaali’’ antuu post chesina rana.. mari, antati aajaanubaahudini kattukoboye ammayiki yem arhatalu kaavaalo cheppaadu.‘‘adavini mottam jalleda patteyagala, kondalu, himaparvataalanu adhirohinchagala andamaina ammai kavali. aa ammayiki katti vidyalu telisundaali. dhanurvidya paarangaturaalai undaali. avasaramaite malla yuddhaanikainaa digaali. prastutam kathina karagara shikshanu anubhavistunna tana attanu gowravanga chusukuni saparyalu cheyali. intipanullo saayam cheyali. satruvunu odinchenduku yuddha vyuhalu telisi undaali’’ antuu bahubali kosam pelli prakatana ichadu bhallaladevudu. ayithe.. ikkada oo kosamerupentante rana ee prakatana ichindi gatha edaadi. aa prakatananu chuse konni vela sambandhaalu prabhas kosam kyuu kattesayemonani netijanlu tega navvesukuntunnaru.